Diari Oficial de la Generalitat Valenciana


Sumari del DOGV 1761, del 08-04-1992 (1992/824429)

DECRET 55/1992, de 30 de març, del Govern Valencià, que estableix ajudes econòmiques directes per al financiament d'actuacions protegibles en matèria d'habitatge del Pla 1992-1995.
------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1992/03/30/55/dof/vci/html**

### Dades del document

Número de DOGV
:   1761

Data del DOGV
:   08-04-1992

Secció del DOGV
:   DISPOSICIONS GENERALS

Número del document
:   1992/824429


Data del document
:   30-03-1992

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Correcció d'errades

Anàlisi jurídica

Decret 55/1992, de 30 de març, del Govern Valencià, que estableix ajudes econòmiques directes per al finançament d'actuacions protegibles en matèria d'habitatge del Pla 1992-1995.  
D'acord amb el que disposa l'article 31 de l'Estatut d?autonomia de la Comunitat Valenciana, la Generalitat Valenciana té la competència exclusiva en matèria d'urbanisme i habitatge, cosa que li permet adoptar els instruments normatius propis a fi de resoldre els problemes d'accés a l'habitatge que es donen amb major intensitat a causa de l'evolució del mercat immobiliari als darrers anys.  
D'altra banda, i en el marc estatal, el Reial Decret 1932/1991, de 20 de desembre, ha regulat les actuacions protegibles en matèria d'habitatge, i també el sistema d'ajudes públiques corresponent, a càrrec dels recursos estatals que estaran en vigor durant el Pla d'Habitatge 1992-1995, en el marc dels convenis que s'establesquen entre el Ministeri d'Obres Públiques i Transports i les comunitats autònomes.  
De la mateixa manera, i com a instrument al servei de la política integrada d'habitatge i sòl, es va aprovar el Reial Decret 1668/1991, de 15 de novembre, sobre finançament d'actuacions protegibles en matèria de sòl amb destinació preferent a habitatges de protecció oficial.  
L'objecte d'aquest decret és regular el sistema d'ajudes a càrrec de la Generalitat Valenciana que vigirà durant el Pla 1992-1995.  
Amb aquest sistema es pretén facilitar l'accés a l?habitatge a amplis sectors de la Comunitat Valenciana que no poden fer-ho en les condicions del mercat.  
Per a això, es considera protegible la promoció, l'adquisició i la cessió en arrendament d'habitatges de protecció oficial de nova construcció, l'adquisició a preu taxat d'altres habitatges i la rehabilitació d'edificis d'habitatges i d'equipament comunitari.  
De forma especial es protegeix l'accés a l?habitatge dels sectors de població amb ingressos menors, a través de les ajudes a la promoció i a l'adquisició en règim especial, a fi que aquests beneficiaris no hagen d'assumir un grau d'endeutament més elevat que el que l?entitat de crèdit considere com a límit de solvència.  
Així mateix, s'incrementen les ajudes als joves i a les persones que accedeixen per primera vegada a l?habitatge, ja que com que no disposen, generalment, de prou recursos inicials, es troben en una situació més desfavorable en relació amb els qui, amb uns nivell d'ingressos semblants, poden cobrir amb els recursos derivats de la venda de l?habitatge actual una part destacada del cost del nou habitatge.  
Es pretén també el foment dels habitatges en lloguer com a alternativa desitjable per a un espectre ampli de demandants d'habitatge.  
Pel que fa a la rehabilitació del conjunt d'habitatges, s'amplia l?àmbit de les ajudes i es reforça la figura dels programes de renovació urbana, i s'incrementen de forma important les ajudes relacionades amb les del Decret 75/1989, de 15 de maig, del Govern valencià, especialment en els supòsits en què l?àrea posseesca un interès històric, arquitectònic o ambiental especial.  
Igualment, es continuen preveient les actuacions de protecció preferent, amb les quals es pretén donar un tractament diferencial i complementari al que estableix la normativa estatal, en les actuacions que per les seues característiques i circumstàncies especials així ho requeresquen.  
En l?elaboració d'aquest decret i de conformitat amb el que disposa l'article 130 de la Llei de Procediment Administratiu, de 17 de juliol de 195,8, s'ha donat audiència a la Federació ' d?associacions de Consumidors i Usuaris de la Comunitat Valenciana (Facucova), a la Unió de Consumidors de la Comunitat Valenciana-UCE, a la Federació de Mestresses i Consumidors de la Comunitat Valenciana, a l'Associació Espanyola de Promotors d'Habitatges Socials, a l'Associació Provincial d'Empreses de la Construcció de Castelló, a la Federació Valenciana de la Construcció, a l'Associació de Promotors, a la Federació Valenciana de Municipis i Províncies, a l'Associació de Promotors d'Habitatges d'Alacant (Provia) i a la Federació de Constructors de la Província d'Alacant. .  
Per tot això, a proposta del conseller d'Obres Públiques, Urbanisme i Transports i amb la deliberació prèvia del Govern Valencià, en la reunió del dia 30 de març de 1992,  
DECRETE:  
CAPITOL I Disposicions generals  
Article primer. Actuacions protegibles  
1. Es consideren actuacions protegibles en matèria d'habitatge, a l?efecte de les ajudes previstes en aquest decret, aquestes:  
a) La promoció, l'adquisició i la cessió en arrendament d'habitatges de protecció oficial de nova construcció.  
b) L'adquisició, a preu taxat, d'altres habitatges.  
c) La rehabilitació d'habitatges, d'edificis i d'equipament comunitari primari.  
2. Les actuacions protegibles assenyalades a l'apartat (a), i també les que resulten de les actuacions de remodelatge d'edificis o les adquirides immediatament rehabilitades en les condicions establertes al capítol IV del Reial Decret 1932/1991, de 20 de desembre, s'acolliran a algun dels següents règims per a la qualificació com a habitatges de protecció oficial:  
a) Especial, si es tracta d'actuacions dutes a cap per a destinataris amb ingressos ponderats que no excedesquen 2,5 vegades el salari mínim interprofessional.  
b) General, si es tracta d'actuacions per a destinataris amb ingressos ponderats de fins a 5,5 vegades del salari mínim interprofessional.  
Aquestes actuacions podran programar-se, si escau, en una mateixa promoció, fins i tot si aquesta es limita a un sol edifici d'habitatges.  
Article segon. Ajudes a càrrec de la Generalitat Valenciana  
La Generalitat Valenciana, a càrrec dels pressupostos de la Conselleria d'Obres Públiques, Urbanisme i Transports, i dins de les disponibilitats pressupostàries establertes en cada exercici, concedirà subvencions per a les actuacions protegibles en matèria d'habitatge en la forma, amb la quantia i amb les condicions que estableix aquest decret.  
Article tercer. Limitacions a l?ús i a la cessió  
Els habitatges pels quals s'haja rebut ajuda econòmica directa no podran ser objecte de cessió per cap títol durant el termini de cinc anys a partir de la concessió d'aquesta ajuda.  
Així mateix, l?obtenció de finançament qualificat per a la promoció d'habitatges en arrendament implicarà la vinculació dels habitatges a aquest règim d'ús durant un període de quinze anys, com a mínim, si es tracta de règim especial, i de deu anys, si es tracta de règim general.  
El canvi d'ús o la cessió abans del venciment dels terminis assenyalats implicarà el reintegrament de les ajudes econòmiques directes percebudes, a més dels interessos corresponents des de la data de la percepció.  
Per al reconeixement del dret de finançament qualificat, la Generalitat Valenciana s'ajustarà als criteris del Decret 205/1987, de 21 de desembre, del Govern valencià, per qualificar l'interès social de cada actuació protegible definida pel Reial Decret 1932/1991, de 20 de desembre, pel Reial Decret 1668/1991 i Per aquesta disposició.  
Article quart. Ajudes a joves, a persones que accedeixen per primera vegada à l?habitatge i a persones separades i divorciades  
1. L'import de les subvencions per a l'adquisició dels habitatges de protecció oficial i promocions per a ús propi en el règim general, l'adquisició d'habitatges a preu taxat i la rehabilitació d'edificis i habitatges que impliquen l'adequació estructural i funcional o d'habitabilitat a què es refereix aquest decret, es duplicarà per als supòsits en què el sol·licitador tinga una edat compresa entre els divuit i els vint-i-nou anys en la data de sol·licitud de les ajudes.  
2. Així mateix s'incrementarà en un 50% l?import de les subvencions, si es tracta d'adquirents, adjudicataris i promotors per a ús propi, d'habitatges de protecció oficial en el règim general i d'habitatges a preu taxat, que accedeixen per primera vegada a l?habitatge, sempre que el major perceptor d'ingressos de la unitat familiar tinga 30 o més anys, i complesca els requisits establerts a l'article cinqué.  
3. S'assimilarà al supòsit de primer accés a l?habitatge de l'apartat anterior el de les persones separades judicialment o divorciades, encara que anteriorment haguessen tingut un altre habitatge.  
La percepció d'aquest increment serà incompatible amb -el que correspon als sol·licitadors que tinguen una edat compresa entre els 18 i els 29 anys.  
Article cinquè. Requisits  
Per accedir a les subvencions previstes en aquest decret caldrà complir aquestes condicions:  
a) Que els adquirents, adjudicataris i promotors per a ús propi, no siguen titulars de domini d'un o dret real d'ús o gaudi sobre algun altre habitatge de protecció oficial ni, en qualsevol cas, sobre un habitatge lliure en el mateix municipi en què se situa l'habitatge objecte de l'actuació protegible, si el valor de mercat de l'habitatge lliure esmentat ultrapassa el 20% del preu d'adquisició de l'habitatge per al qual se sol·licita la subvenció.  
b) Que els adquirents, adjudicataris, promotors per a ús propi o arrendataris dels habitatges, tinguen ingressos ponderats que no ultrapassen les 3,5 vegades el salari mínim interprofessional, si es tracta d'actuacions en règim general, o 2,5 vegades, si es tracta d'actuacions en règim especial.  
Tot això sense perjudici del que disposa aquest decret per a les actuacions de rehabilitació sobre el conjunt d'habitatges.  
c) Que els habitatges promoguts per a ús propi i els adquirits o rehabilitats es destinen a residència habitual i permanent i que siguen ocupats dins dels terminis establerts en la legislació vigent i, en tot cas, en els tres mesos següents al lliurament d'aquests, llevat de pròrroga justificada per raons de tipus laboral o familiar, que caldrà que autoritze l'administració competent.  
No obstant això, es podrà exceptuar de l?obligació de destinar l?habitatge a residència habitual i permanent el supòsit que preveuen l'apartat (c) de l'article 16 i l'apartat núm. 3) de l'article 18 d'aquest decret.  
d) Que els habitatges tinguen una superfície útil màxima de 90 metres quadrats, sense perjudici del que es disposa per als supòsits de rehabilitació.  
Article sisè  
Les condicions de finançament qualificat de garatges i d'altres annexos, i també el càlcul d'ingressos ponderats, es regirà pel que disposa el Reial Decret 1932/1991, de 20 de desembre.  
CAPITOL II Habitatges de protecció oficial de nova construcció  
SECCIO I Règim general  
Article setè. Quantia de les ajudes  
La Generalitat Valenciana subvencionarà a càrrec dels seus pressupostos les quanties següents, segons el tipus d'actuació i sempre que els beneficiaris complesquen els requisits establerts a l'article cinquè:  
a) A adquirents, adjudicataris i promotors per a às propi amb aquestes quanties:  
- El 5% del preu de l'habitatge que hi haja en el contracte de compra-venda o d'adjudicació o del valor de l'edificació sumat al del sòl que constarà en l'escriptura de declaració d'obra nova, si es tracta de promotor per a ús propi.  
- Si es tracta d'actuacions de nova construcció, incloses en programes de renovació urbana, la quantia de la subvenció serà del 7% del preu de venda.  
b) Promotors d'habitatges per a lloguen  
La Generalitat Valenciana subvencionarà el promotor o el titular dels habitatges amb les quanties següents:  
- El 5% del preu màxim a què haguessen pogut vendre's en el moment de la qualificació definitiva.  
- Si es tracta d'actuacions de nova construcció, incloses en programes de renovació urbana, la quantia de la subvenció serà del 8%.  
Article vuité. Concessió de les ajudes  
El pagament de la subvenció s'efectuarà:  
a) Si es tracta del promotor per a ús propi, una vegada obtinguda la qualificació definitiva.  
b) En cas d'adquirents i adjudicataris, quan es formalitze l?escriptura pública que acredite la transmissió de l?habitatge.  
c) Si es tracta de promotors d'habitatges per a lloguer, una vegada obtinguda la qualificació definitiva, i es fraccionarà segons el nombre d'habitatges efectivament arrendats.  
Article novè. Preus màxims i condicions dels arrendaments  
Els preus màxims i les condicions dels arrendaments seran els que estableix l'article setze del Reial Decret 1932/1991, de 20 de desembre.  
SECCIO II Règim especial  
Article deu. Quantia de les ajudes  
La Generalitat Valenciana subvencionarà a càrrec dels seus pressupostos les següents quanties, segons el tipus d'actuació i si els beneficiaris compleixen els requisits establerts en l'article cinquè:  
1. A adquirents, adjudicataris i promotors per a ús propi,  
a) Amb ingressos ponderats inferiors a 1,5 vegades el salari mínim interprofessional:  
- El 20% del preu de l'habitatge que hi haja al contracte de compra-venda o d'adjudicació, o del valor de l'edificació sumat al del sòl que constarà en l'escriptura de declaració d'obra nova, en cas de promotor per a ús propi.  
b) Amb ingressos ponderats entre 1,5 i 2,5 vegades el salari mínim interprofessional:  
- El 10% del preu de l'habitatge que hi haja al contracte de compra-venda o d'adjudicació, o del valor de l'edificació sumat al del sòl que constarà en l'escriptura de declaració d'obra nova, en cas de promotor per a ús propi.  
2. Promotors d'habitatges per a lloguer:  
- El 12% del preu màxim a què hagueren pogut vendre's els habitatges al moment de la seua qualificació definitiva. Si l'actuació està inclosa en un programa de renovació urbana, la quantia serà del 14%.  
3. Promotors d'habitatges per a la venda:  
- El 7% del preu de venda que hi haja al contracte de compra-venda.  
Article onze. Concessió de les ajudes  
1. El pagament de la subvenció es farà:  
a) Si es tracta del promotor per a ús propi, una vegada obtinguda la qualificació definitiva.  
b) En el cas d'adquirents i adjudicataris, quan s'aporte l?escriptura pública que acredite la transmissió de l?habitatge.  
c) Si es tracta de promotors d'habitatges per a lloguer, el 50% de la subvenció al promotor es pagarà amb la certificació prèvia del començament de les obres, una vegada qualificada la promoció. El 50% restant es pagarà una volta obtinguda la qualificació definitiva, i es fraccionarà segons el nombre d'habitatges arrendats efectivament.  
d) En el supòsit d'habitatges per a venda, el 50% de la subvenció al promotor es pagarà amb la certificació prèvia del començament de les obres, una vegada qualificada la promoció. El restant 50% es pagarà una vegada obtinguda la qualificació definitiva.  
e) Excepcionalment, es podrà avançar al promotor la percepció de les subvencions als adquirents a què es refereix l'article anterior, amb fa certificació prèvia del començament de les obres, i es deduirà, en cas de venda, la quantia de la subvenció del pagament del preu de venda a l'adquirent.  
2. Les quantitats avançades hauran de ser garantides mitjançant un aval que n'assegure la devolució en cas d'incompliment dels requisits exigits per a l?obtenció de la subvenció o de falta d'acabament de les obres amb la qualificació definitiva corresponent.  
Article dotze. Preus màxims i condicions dels arrendaments  
Els preus màxims, les condicions dels arrendaments i la fadiga i el dret de retracte seran els establerts a l'article 21 del Reial Decret 1932/1991, de 20 de desembre.  
CAPITOL III Adquisició protegida d'habitatge a preu taxat  
Article tretze. Quantia i condicions de les ajudes  
A l'efecte d'aquest decret es considera adquisició protegida d'habitatge a preu taxat la definida a l'article 22 de Reial Decret 19261/1991, de 20 de desembre, sobre mesures de finançament d'actuacions protegibles en matèria d'adquisició d'habitatge.   
Les subvencions aplicables a aquest tipus d'actuacions tindran les condicions que estableix l'article cinquè d'aquest decret i compliran els preus màxims establerts a l'article 26 del Reial Decret 1932/1991, de 20 de desembre.  
La quantia de la subvenció serà del 5% del preu de venda que apareix al contracte de compra-venda. Es considera preu màxim de venda, per al càlcul de la subvenció, 1,2 vegades el mòdul ponderat per la superfície útil de l'habitatge.  
Quan aquests habitatges estiguen inclosos en programes de renovació urbana, la quantia de la subvenció serà del 7% del preu de venda amb els límits assenyalats en el paràgraf anterior.  
Article catorze. Concessió de les ajudes  
Les ajudes econòmiques directes concedides es pagaran quan l'adquirent aporte l?escriptura pública que acredite la transmissió de l?habitatge, si l?habitatge està acabat i en condicions d'habitabilitat.  
CAPITOL IV   
Rehabilitació  
Article quinze. Ambit de les actuacions protegibles  
A l?efecte del present decret, tindran la consideració d'actuacions protegibles en matèria de rehabilitació, en les condicions que estableix aquest capítol, les següents:  
a) Rehabilitació d'edificis per a habitatges.  
b) Rehabilitació d'habitatges.  
c) Adequació de l?equipament comunitari primari, entenent com a tal el que defineix l'article 45 del Reial Decret 1932/1991, de 20 de desembre, i l'adequació d'equipaments de caràcter social, quan estiguen incloses en un programa de renovació urbana.  
Per accedir a les ajudes que preveu aquest decret, les actuacions de rehabilitació d'edificis i habitatges s'hauran de considerar actuacions protegibles d'acord amb el Reial Decret 1932/1991, de 20 de desembre.  
Article setze. Actuacions de protecció preferent  
A l'efecte que preveu aquest decret, es consideren actuacions de protecció preferent les següents:  
a) Les actuacions de rehabilitació en municipis i nuclis de població que tinguen menys de 5.000 habitants.  
b) Els conjunts formats per les edificacions construïdes en règim de promoció pública en l'àmbit de la Comunitat Valenciana.  
c) Les actuacions de rehabilitació en edificis incoats o declarats d'interès històrico-artístic o previstos en el catàleg municipal d'edificis protegits, d'acord amb l'article 25 de la Llei del Sòl o en aquells altres que, segons el parer de la Direcció General d'Arquitectura i Habitatge, tinguen un interès tipològic o arquitectònic, sempre que les obres de rehabilitació utilitzen solucions constructives, tipològiques i formals coherents amb les característiques arquitectòniques originals i pròpies de l'edifici.  
d) Barris d'actuació preferent declarats pel Govern valencià.  
e) Actuacions especials de rehabilitació requerides per restablir les condicions d'habitabilitat dels habitatges, alterades per circumstàncies que, segons el parer de l'Administració, es consideren excepcionals.  
Article disset. Programes de renovació urbana  
1. Es Considerarà programa de renovació urbana el conjunt d'actuacions coordinades, públiques i privades, de rehabilitació, d'adequació de l?equipament comunitari primari i nova construcció que es projecten sobre una àrea delimitada i que tinguen per objecte la millora integral de l?entorn urbà.  
Els programes de renovació urbana, els declararà la Direcció General d'Arquitectura i Habitatge, a iniciativa del municipi corresponent, el qual assumirà el compromís de coordinar les actuacions i de portar a termer obres de millora d'infrastructura i entorn urbà.  
L'import de les ajudes econòmiques directes, destinades als programes de renovació urbana, podrà incrementar-se en un 50% si el municipi acredita suficientment davant la Direcció General d'Arquitectura i Habitatge l'interès històric, arquitectònic o ambiental de l?àrea sobre la qual es projecten les actuacions.  
En aquests supòsits, quan l?entitat del programa ho requeresca, podran declarar-se protegibles altres actuacions de rehabilitació o implantació d'equipaments de caràcter social o cultural que, segons el parer de la Direcció General d'Arquitectura i Habitatge, es consideren necessàries per a la millora de l?àrea delimitada.  
2. Els criteris preferencials per a la determinació d'aquests programes seran els següents:  
a) Que facen referència a una àrea urbana delimitada que per interès social requeresca una intervenció renovadora integrada.  
b) Que aquesta àrea tinga un interès urbanístic i arquitectònic o ambiental, si escau.  
c) Que l'Ajuntament dispose:  
- D'un planejament adequat per a la realització de les actuacions de renovació urbana.  
- D'ordenances específiques de suport i ajudes complementàries a aquestes actuacions.  
- D'acords o convenis de col·laboració amb altres administracions públiques.  
3. En els programes de renovació urbana declarats podrà acordar-se, si s'escau, l'actuació directa o mitjançant un conveni de la Generalitat Valenciana.  
Article divuit. Objecte de les actuacions protegibles  
1. Quan es tracte d'actuacions protegibles de rehabilitació d'edificis, l'objecte serà obtenir l'adequació estructural, l'adequació funcional o ambdues, en els termes expressats en l'article 30 del Reial Decret 1932/1991, de 20 de desembre.  
2. Quan es tracte d'actuacions de rehabilitació d'habitatges, l'objecte serà obtenir l'adequació de l'habitabilitat dels habitatges, en els termes expressats en l'article 37 del Reial Decret 1932/1991.  
3. Si l'actuació està inclosa en un programa de renovació urbana, podrà ser objecte de l'actuació protegible la rehabilitació de façanes i cobertes.  
Article dinou. Beneficiaris  
Seran beneficiaris de les ajudes els promotors usuaris d'actuacions de rehabilitació i els adquirents i adjudicataris d'habitatges rehabilitats que complesquen els requisits que estableix l'article cinquè.  
Així mateix, els promotors d'actuacions de rehabilitació d'edificis cedits en arrendament podran acollir-se a les ajudes que estableix la present normativa en el supòsit de promotor en lloguer d'habitatges de protecció oficial en regim general.  
Article vint. Quantia de les ajudes per a la rehabilitació   
Per a la determinació de les quanties corresponents a les subvencions es tindrà en compte el pressupost protegible de l'actuació, d'acord amb l'article 29 del Reial Decret 1932/1991, de 20 de desembre, que, com a màxim, no excedirà per metre quadrat de superfície útil computable el 60% en cas d'adequació estructural i/o funcional i el 45% en el supòsit d'adequació d'habitabilitat, o el major d'ambdues si s'alternen les actuacions.  
El límit corresponent al 60% podrà incrementar-se fins a un màxim del 85% quan les obres que s'hagen de realitzar obeesquen a necessitats d'interés arquitectònic, històric o ambiental.  
1. Actuacions qualificades de protegibles d'acord amb el Reial Decret 1932/1991, de 20 de desembre:  
- Quan les obres siguen d'adequació estructural o funcional de l?edifici, o d'ambdues, el 10% del pressupost protegible per a beneficiaris amb ingressos ponderats inferiors a 3,5 vegades el salari mínim interprofessional.  
- Quan les obres siguen d'adequació d'habitabilitat, el 5% del pressupost protegible, per a beneficiaris amb ingressos ponderats inferiors o iguals a 2,5 vegades el salari mínim interprofessional:,  
2. En actuacions de protecció preferent:  
a) En municipis i en nuclis de població que tinguen menys de 5.000 habitants i per a beneficiaris amb ingressos ponderats que no excedesquen 3,5 vegades el salari mínim interprofessional:  
- Quan les obres siguen d'adequació estructural o funcional de l?edifici, o d'ambdues, el 15% del pressupost protegible.  
- Quan les obres siguen d'adequació d'habitabilitat, el 10% del pressupost protegible.  
b) En conjunts formats per les edificacions construïdes en règim de promoció pública i per a beneficiaris amb ingressos ponderats que no excedesquen de 3,5 vegades el salari mínim interprofessional:  
- Quan les obres siguen d'adequació estructural o funcional de l?edifici, o d'ambdues, el 25% del pressupost protegible.  
- Quan les obres siguen d'adequació d'habitabilitat, el 20% del pressupost protegible.  
c) Les actuacions de rehabilitació en edificis amb expedient incoat o declarats d'interés històrico-artístic o previstos al catàleg municipal d'edificis protegits, d'acord amb l'article 25 de la Llei del Sòl; o en aquells altres que, segons el parer de la Direcció General d'Arquitectura i Habitatge, tinguen un interès tipològic o arquitectònic, sempre que les obres de rehabilitació utilitzen solucions constructives, tipològiques i formals coherents amb les característiques arquitectòniques originals i pròpies de l?edifici:  
- Quan les obres siguen d'adequació estructural o funcional de l?edifici, o d'ambdues, el 15% del pressupost protegible.  
d) En barris d'actuació preferent, quan els beneficiaris tinguen ingressos ponderats inferiors a 3,5 vegades el salari mínim interprofessional:  
- Quan les obres siguen d'adequació estructural o funcional de l?edifici, o d'ambdues, el 25% del pressupost protegible.  
- Quan les obres siguen d'adequació d'habitabilitat, el 20% del pressupost protegible.  
e) En actuacions especials de rehabilitació per a restablir les condicions dels habitatges alterades per circumstàncies excepcionals:  
- Quan les obres siguen d'adequació estructural o funcional de l?edifici, o d'ambdues, el 25% del pressupost protegible.  
- Quan les obres siguen d'adequació d'habitabilitat, el 20% del pressupost protegible.  
3. Actuacions incloses en programes de renovació urbana i per a beneficiaris els ingressos ponderats dels quals no excedesquen 3,5 vegades el salari mínim interprofessional, llevat del supòsit de l'apartat a) i d) d'aquest número:  
a) Adequació de l?equipament comunitari primari i actuacions de rehabilitació o implantació declarades d'acord amb l'article 17:  
- La quantia de la subvenció serà del 25% del pressupost protegible; i quan les actuacions assenyalades facen referència a un edifici, no podrà excedir del 35% de mòdul ponderat per la superfície útil.  
b) Rehabilitació d'edificis:  
- Quan les obres siguen d'adequació estructural i/o funcional, la quantia de la subvenció serà del 20% del pressupost protegible.  
c) Rehabilitació d'habitatges:  
- Quan les obres tinguen per objecte l'adequació de l?habitabilitat, la quantia de la subvenció serà del 15% del pressupost protegible.  
Quan el municipi o l?entitat local d'àmbit inferior al municipi al qual pertany el programa de renovació urbana tinga menys de 5.000 habitants, les ajudes s'incrementaran en un 20% en els supòsits assenyalats en els apartats b) i c) d'aquest número.  
d) Rehabilitació de façanes i cobertes: la quantia de la subvenció serà del 40% del pressupost protegible. Es considerà com a pressupost protegible màxim, a l?efecte de determinar la subvenció, les quanties següents segons l'actuació de què es tracte:  
d.1) Rehabilitació de façanes:  
- Tractament superficial de les façanes (pintura): 5% del mòdul ponderat per la superfície de la façana.  
- Sanejament integral de la façana: picat, esquerdejat, substitució de la fusteria, reparació de cornises: 15% del mòdul ponderat per la superfície de la façana.  
- Per a façanes declarades especialment protegibles per la Direcció General d'Arquitectura i Habitatge en atenció a l'interès històric o arquitectònic: el 30% del mòdul ponderat per la superfície de la façana.  
d.2) Rehabilitació de cobertes:  
- Substitució de la coberta sense intervenir sobre els elements resistents: el 8% del mòdul ponderat per la superfície de la coberta.  
- Substitució de la coberta i dels elements resistents d'aquesta: el 25% del mòdul ponderat per la superfície de la coberta.  
Aquestes ajudes s'incrementaran en un 50% si l?àrea sobre la qual es projecten les actuacions té un interès històric, arquitectònic ambiental d'acord amb l'article 17.  
4. En qualsevol cas l?import de les ajudes econòmiques directes regulades en aquest capítol no podrà excedir el 60% del pressupost protegible en el cas d'adequació estructural i/o funcional, i el 45% en el supòsit d'adequació de l'habitabilitat.  
Article vint-i-u. Concessió de les ajudes  
1. Les ajudes econòmiques previstes en els apartats anteriors s'atorgaran després que les actuacions objecte d'aquestes hagen obtingut la qualificació definitiva.  
2. Quan es tracte d'adequació d'equipaments d'acord amb l'article 15 c), les ajudes s'atorgaran després de la presentació de l'acta d'inici de les obres.  
3. La percepció de les ajudes corresponents a les actuacions de protecció preferent definides en l'article 16 serà incompatible amb les- que corresponguen a actuacions incloses en programes de renovació urbana Si aquesta actuació constitueix una actuació de protecció preferent i està inclosa en un programa de renovació urbana, es reconeixerà el dret a la més favorable.  
DISPOSICIONS ADDICIONALS  
Primera  
A l'efecte del Reial Decret 1932/1991, de 20 de desembre i d'aquest decret establesc tres àrees geogràfiques homogènies a les quals se'ls aplicaran els mòduls i la ponderació que anualment determinarà el Ministre d'Obres Públiques i Transports:  
Arees Municipis  
   
 1.ª València, Alacant i els municipis de més de 50.000 habitants de les províncies de   
 València i Alacant. També hi estan inclosos Alaquàs, Albal, Alboraia, Aldaia,   
 Alfafar, Benetússer, Burjassot, Catarroja, Godella, Manises, Massanassa, Mislata,  
 Paterna, Paiporta, Picanya, Picassent, Quart de Poblet, Rocafort, Sedaví, Tavernes   
 Blanques, Xirivella, San Vicente del Raspeig, San Juan de Alicante i Mutxamel.  
 2.ª Castelló i els municipis compresos entre 20.001 i 50.000 habitants de la Comunitat   
 Valenciana. També hi estan integrats els municipis d'Almassora i Borriol.  
 3.ª Municipis- de fins a 20.000 habitants.  
Aquestes àrees geogràfiques homogènies, les podrà modificar una ordre del Conseller d'Obres Públiques, Urbanisme i Transports.  
Segona  
Una ordre del Conseller d'Obres Públiques, Urbanisme i Transports regularà el procediment per a l'obtenció de finançament qualificat.  
Tercera  
Autoritze el Conseller d'Obres Públiques, Urbanisme i Transports a subscriure els convenis amb entitats públiques o privades que siguen necessaris per a l'aplicació d'aquest decret.  
Quarta  
Atribuesc als caps dels serveis territorials d'Arquitectura i Habitatge de la Conselleria d'Obres Públiques, Urbanisme i Transports les facultats de resolució de concessió de les subvencions que preveuen el Reial Decret 1932/1991, de 20 de desembre, el Reial Decret 1668/1991, de 15 de novembre i aquest decret.  
Cinquena  
D'acord amb els convenis signats entre el Ministeri d'Obres Públiques i Transports i les entitats de crèdit, acollits al Reial Decret 1932/1991, de 20 de desembre, les entitats de crèdit hauran de notificar a la Conselleria d'Obres Públiques, Urbanisme i Transports la formalització, disposició i subrogació de préstecs, amb subsidiació o sense, a l?empara dels convenis esmentats.  
De la mateixa manera, la Conselleria d'Obres Públiques, Urbanisme i Transports podrà sol·licitar tota la informació que considere escaient a les entitats de crèdit per al control i el seguiment dels programes de finançament.  
Sisena  
En allò que no preveu aquest decret caldrà ajustar-se al que disposa el Reial Decret 1932/1991, de 20 de desembre i a la resta de legislació aplicable.  
DISPOSICIONS TRANSITORIES  
Primera   
Les subvencions corresponents a les actuacions protegibles acollides al Reial Decret 1932/1991, de 20 de desembre, conformement amb el que ordena la seua disposició transitòria primera, sol·licitades a partir de l'1 de gener de 1992 se satisfaran amb la quantia corresponent d'aquest decret.  
Segona  
Les subvencions personals a adquirents, adjudicataris, promotors per a ús propi d'habitatges de protecció oficial o per a actuacions de rehabilitació, sol·licitades abans de l'1 de gener de 1992, concedides o pendents de concessió, les satisfarà el servei territorial corresponent amb la quantia reconeguda, o es tramitaran i concediran amb la quantia que li corresponga i se satisfaran de conformitat amb la normativa anterior específicament aplicable.  
Tercera  
Les subvencions personals sol·licitades a partir de l'1 de gener de 1992, pendents de concessió, es concediran d'acord amb les normes d'aquest decret.  
Quarta  
Les subvencions al promotor públic en règim especial regulades al Decret 75/1989, de 15 de maig del Govern valencià, se satisfaran conformement amb aquesta normativa, si el promotor no ha demanat, segons la disposició transitòria primera del Reial Decret 1932/1991, de 20 de desembre, acollir-se a les seues disposicions pel que fa al règim de protecció i ajudes econòmiques directes.  
Cinquena  
Els promotors de programes de renovació urbana declarats abans de l?entrada en vigor d'aquest decret podran demanar la declaració de programa de renovació urbana amb interès històric, arquitectònic o ambiental, en el termini de tres mesos a partir de l?entrada en vigor d'aquest decret.  
DISPOSICIO DEROGATORIA  
A partir de l'entrada en vigor d'aquest decret queden derogats el Decret 75/1989, de 15 de maig, del Govern valencià, i l'Ordre de 23 de juny de 1989, de la Conselleria d'Obres Públiques, Urbanisme i Transports, sobre tramitació d'ajudes econòmiques directes per al finançament d'actuacions protegibles en matèria d'habitatge, llevat del que ordenen les disposicions transitòries.  
DISPOSICIONS FINALS  
Primera  
Faculte el Conseller d'Obres Públiques, Urbanisme i Transports, en l'àmbit de les seues competències, perquè dicte totes les disposicions que calguen per al desplegament i l'execució d'aquest decret.  
Segona  
Aquest decret entrarà en vigor l?endemà de la publicació al Diari Oficial de la Generalitat Valenciana.  
València, 30 de març de 1992.  
El President de la Generalitat Valenciana,   
JOAN LERMA I BLASCO  
El Conseller d'Obres Públiques, Urbanisme i Transports,   
EUGENIO L. BURRIEL DE ORUETA


Còpia Permalink ELI